रली-मिली कोशिशें कन्नै अनुवादकें गी सखलाई देना, प्रकाशकें गी अनूदित कताबें दे प्रकाशन आस्तै प्रेरना, भारती भाशाएं च अनूदित ते इक भारती भाशा थमां दूई भारती भाशा च अनूदित समग्गरी दे डेटाबेस दी सांभ-सम्हाल ते रख-रखाऽ करियै अनुवाद कन्नै सरबंधत सारी सरगर्मियें गी इक थाह्‌र उपलब्ध करोआना। इ’नें कोशिशें कन्नै एन.टी.एम. अनुवाद गी भारत च इक उद्योग दे रूपै च स्थापत करना चांह्‍‍दा ऐ। मेद ऐ जे अनुवाद राहें नमीं तकनीकी शब्दावली ते भाशा शैली दे निर्माण कन्नै भाशाएं दा रचनात्मक आधुनिकीकरण होग। भारती भाशाएं दे आधुनिकीकरण दी प्रक्रिया, खास तौर पर शैक्षणिक संवाद च अनुवादकें दी म्हत्तवपूर्ण भूमका रौह्‌ग।